Iktatószám: NKE/ /202….

**Hallgatói Képzési szerződés**

Mely létrejött egyrészről

a **Nemzeti Közszolgálati Egyetem**

székhelye: 1083 Budapest, Ludovika tér 2.

intézményi azonosítója: FI99859

képviselő: ..… dékán

adószáma: 15795719-2-42,

ÁHT azonosítója: 331962,

számlavezető pénzintézete: Magyar Államkincstár Rt.

számlaszáma: 10023002-00318259-00000000

továbbiakban: **Egyetem**,

másrészről:

név: …

születéskori név: …

anyja születéskori neve: …

adóazonosító jel: ….

születési hely, idő: …

állandó lakcím: …

értesítési cím: …

telefonszám: …

bankszámlaszám: …

TAJ szám: …

személyi igazolvány szám: …

felvételi határozat száma: …/20...

felvételi azonosító szám: …

Neptun-kód: …

továbbiakban: **Hallgató**

(együttesen továbbiakban: Felek)

között a mai napon az alábbi feltételekkel:

1. A Felek a jelen szerződést a nemzeti felsőoktatásról szóló 2011. évi CCIV. törvény (továbbiakban: Nftv.) 39. § (3) bekezdésében meghatározottak alapján kötik tekintettel arra, hogy a Hallgató önköltség fizetése mellett vesz részt az Egyetem alábbi képzésében:

Kar: …

Képzés (szak / szakirány) elnevezése: ...

Képzési szint: alapképzés / mesterképzés / osztatlan / szakirányú továbbképzés[[1]](#footnote-1)\*

Képzés szervezése: (munkarend): teljes idejű / részidős[[2]](#footnote-2)\*

(továbbiakban: Képzés).

1. A Hallgató Képzésben történő részvételének alapja: felvétel / átvétel / átsorolás / rendelkezésére álló támogatási idő kimerítése[[3]](#footnote-3)\*.
2. A Hallgató jogosult a Képzésben részt venni. A Hallgató kijelenti, hogy a Képzésről szóló tájékoztatót teljes körűen ismeri.
3. A Hallgató a Képzést a hallgatói jogviszony létesítésekor hatályos képzési és kimeneti követelmények szerint jogosult megkezdeni, illetve befejezni, kivéve, ha jogszabály másképp nem rendelkezik.
4. A Képzés időtartama a képzési és kimeneti követelményekben meghatározott időtartam: …….. félév.
5. A Képzés helye: az Egyetem biztosította oktatási épületek. A Hallgató hozzájárul az órák munkaidőn kívüli, valamint előre meghatározott esetben oktatási épületen kívüli megtartásához is.
6. A Hallgató teljesítménye ellenőrzésének, értékelésének módját (számonkérés módját) az Egyetem Tanulmányi és Vizsgaszabályzata határozza meg.
7. A Hallgató hallgatói jogviszonya az Egyetemre történő beiratkozással jön létre. Az Egyetem köteles biztosítani, hogy a Hallgató megismerje az Egyetem szabályzatait (Tanulmányi és Vizsgaszabályzat, Hallgatói Térítési és Juttatási Szabályzat, Fegyelmi és Kártérítési Szabályzat, tűzrendészeti előírások, stb.) azzal, hogy közzéteszi azokat az Egyetem honlapján. A Hallgató a Képzés során köteles az Egyetem szabályzatait megismerni és azok rá vonatkozó részeit maradéktalanul betartani, a kötelezettségek, valamint az Egyetem által előírt határidők elmulasztásával járó jogkövetkezményeket viselni, melyet jelen szerződés aláírásával tudomásul vesz.
8. A Hallgató a Képzésben való részvétel során az önköltség összegét, továbbá egyéb díjakat a Hallgatói Térítési és Juttatási Szabályzatban meghatározottak szerint az Egyetem részére köteles megfizetni.
9. Az önköltséges Képzésben részt vevő Hallgató által fizetendő önköltség összege: **……………………..…………………Ft/félév** azaz **………………………………………………………** **forint/félév**, mely összeg a Képzésre tekintettel fennálló hallgatói jogviszony ideje alatt egyoldalúan nem módosítható.
10. A Hallgató által fizetendő önköltség megfizetését más magánszemély, jogi személy vagy jogi személyiség nélküli szervezet az Egyetem által erre a célra rendszeresített nyomtatványon vállalhatja át a Hallgatói Térítési és Juttatási Szabályzatban meghatározott eljárás szerint. A más által tett kötelezettségvállalás a Hallgató egész képzési időszakára érvényes, csak akkor kell új nyomtatványt kitölteni, ha változás történik a kötelezettségvállaló személyében, adataiban.
11. A Hallgató írásbeli kérelmére, a Hallgatói Térítési és Juttatási Szabályzatban meghatározott módon, mentességet, részletfizetési lehetőséget, halasztást (a továbbiakban együtt: fizetési könnyítést) kaphat.
12. A közszolgálati ösztöndíjas képzésről önköltséges képzésre átsorolt Hallgató által fizetendő önköltség mértéke megegyezik az adott szakon, a Hallgató tanulmányainak megkezdése évében érvényes önköltség összegével.
13. Amennyiben a Hallgató önköltségfizetési kötelezettségének nem tett eleget, és fizetési könnyítést nem kapott, úgy vele szemben a Hallgatói Térítési és Juttatási Szabályzatban meghatározott eljárást kell lefolytatni.
14. Téves díjmegállapítás miatt a Hallgató - a díjfizetési kötelezettség megállapításától számított 15 napon belül - fellebbezéssel élhet a Hallgató Jogorvoslati Bizottságnál és kérheti a befizetett összeg visszautalását név, bankszámlaszám, adóazonosító jel megadásával és a befizetést igazoló csekk, átutalási bizonylat feladóvevényének csatolásával. Megalapozott fellebbezés esetén a Hallgatói Jogorvoslati Bizottság az illetékes Tanulmányi Osztály útján haladéktalanul intézkedik a tévesen befizetett összeg visszafizetéséről.
15. A befizetett önköltség, díj visszatérítésére csak a Hallgatói Térítési és Juttatási Szabályzatban meghatározott esetekben van lehetőség.
16. A Hallgató által fizetendő díjak és térítések jogcímeit, összegét és esedékességét a Hallgatói Térítési és Juttatási Szabályzat szabályozza.
17. Az Egyetem a Hallgató részére biztosítja a Tanulmányi és Vizsgaszabályzatban biztosított jogok gyakorlását.
18. Az Egyetem a Hallgató részére biztosítja tanulmányai folytatásával, hallgatói jogviszonyával kapcsolatos belső szabályzók, rendelkezések elérését, a hallgatói tanácsadó rendszer igénybevételét, hallgatói jogainak gyakorlását, valamint az Egyetem valamennyi hallgatója részére ellenszolgáltatás nélkül igénybe vehető szolgáltatását - a Hallgatót az igénybevétel rendjéről az Egyetem honlapján tájékoztatja.
19. A szerződés hatálya:A jelen szerződés az aláírásának napján lép hatályba és a Képzés teljes időtartamára szól. A jelen szerződés megszűnik a Hallgató hallgatói jogviszonya megszűnésének napján, vagy ha a Hallgató ösztöndíjas (támogatott) képzésben folytatja tanulmányait, az erről szóló határozat véglegessé válásának napján.
20. A jelen szerződésben nem szabályozott kérdések tekintetében a magyar jog mindenkor hatályos szabályai – így különösen az Nftv. - , valamint az ezek alapján kiadott mindenkor hatályos intézményi dokumentumok (így különösen belső szabályzatok, tanterv) rendelkeznek.

Jelen szerződést a felek elolvasás és értelmezés után, mint akaratukkal mindenben megegyezőt jóváhagyólag írtak alá.

|  |  |
| --- | --- |
| Kelt:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  dékán | Kelt:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Hallgató |
| Ellenjegyzem!  Kelt:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  ellenjegyző |  |

Készült: 3 példányban

Egy példány: 3 lap

Kapják: 1. példány: Hallgató

2. példány: NKE GH

3. példány: hallgatói személyügyi anyag

1. \* A megfelelő aláhúzandó! [↑](#footnote-ref-1)
2. \* A megfelelő aláhúzandó! [↑](#footnote-ref-2)
3. \* A megfelelő aláhúzandó! [↑](#footnote-ref-3)